OpenLLM-France/wikimedia huggingface dataset:
# Diotrefes d'Atenes

Diotrefes (en llatí Diotrephes, en grec antic Διοτρέφης) fou un militar atenenc enviat per l'oligarquia revolucionaria dels Quatre-cents l'any 411 aC per assolir el comandament dels estats subjectes a Atenes situats a Tràcia i establir governs addictes, segons Tucídides.
La seva primera missió va ser establir un govern oligàrquic a Tassos. Segurament va ser el pare del general Nicòstrat, mort anys després a la batalla de Mantinea, i probablement el fill d'aquest Nicòstrat es va dir Diotrefes com el seu avi. Si és així, era un personatge diferent del Diitrefes destructor de Micalessos que també menciona Tucídides.

## Referències

* ↑ Diotrephes a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1055
# Divali

La Divali (en panjabi: ਦੀਵਾਲੀ) és una important festa religiosa celebrada anualment per diferents comunitats originàries de l'Índia.

## Etimologia

El terme Divali és un xenisme que prové de la transliteració del mot escrit en algunes de les moltes llengües parlades a l'Índia com l'hindi, el marathi o el gujarati. També el podem trobar escrit com Diwali, Deepavali, Dipavali i altres variants provinents de la transliteració del mot escrit en sànscrit, kannada, telugu, etc.
En qualsevol de les llengües índiques el significat literal del terme és festa de les llums, o de la llum, o de les llànties, o filera de les llums.

## Descripció

La celebració del Divali s'inicia a finals del mes hindú d'ashvin i finalitza a l'inici del mes de kartika; per tant, té lloc entre octubre i novembre del calendari gregorià (en dies diferents cada any).
El Divali dura cinc dies. Els noms dels dies i els costums (tant els costums propis de cada dia com els costums al llarg dels cinc dies) varien segons les regions de l'Índia on se celebra. Bàsicament s'hi segueix el següent patró:
* El primer dia, Dhanteras, és el dia de la riquesa i prosperitat, en honor de la deessa Lakxmi. És costum comprar or, plata o utensilis nous, i decorar amb rangolis les entrades dels negocis, així com cantar bhajans.
* El segon dia, Naraka Chaturdashi (o Kali Choudas), rememora la victòria de Krixna sobre el dimoni Narakasur. És costum llevar-se molt d'hora, aplicar-se olis perfumats i estrenar roba nova, llençar petards com a símbol de la victòria del bé sobre el mal, encendre llànties d'oli i menjar dolços reunits amb amics i familiars.
* El tercer dia, Lakxmi puja, és el dia de la pregària (puja) a Lakxmi. És el dia més important de la festivitat. S'hi encenen llànties en el seu honor i es neteja la llar en senyal de benvinguda a la deessa.
* El quart dia, Balipratipada, rememora el retorn mític rei Bali (Mahabali) a l'inframon patala. És costum intercanviar-se regals i com en dies anteriors encendre llànties i decorar les llars amb rangolis.
* El cinquè i darrer dia, Yama Dvitiya o Bhaiduj, es dedica a la família en general i als germans en especial, sobretot a les germanes, i s'hi mostren afecte els uns als altres en record de Yama i la seva germana Yami.
A més de ser una de les festivitats hindús més importants, el Divali també és present en altres religions:
* Jainisme: s'hi celebra el nirvana de Mahavira.
* Sikhisme: s'hi celebra el retorn del sisè gurú, Guru Hargobind Ji, de la ciutat de Gwalior on estava captiu.
* Budisme: s'hi celebra el dia en què l'emperador Ashoka es va convertir al budisme.

## Referències

* 1 2 Associació UNESCO per al diàleg interreligiós. «Fitxes descriptives de les celebracions religioses a Catalunya» p.26, 01-01-2012. [Consulta: 1r abril 2013].
* ↑ Society for the Confluence of Festivals in India. «Diwali, the festival of lights» (en anglès). [Consulta: 1r abril 2013].
* ↑ Tanenbaum combating religious prejudice. «Diwali, the festival of lights» (en anglès), 2012. [Consulta: 1r abril 2013].
* ↑ «Divali». Cercaterm. TERMCAT, Centre de Terminologia.
# Districte de Tábor

El districte de Tábor - (txec) Okres Tábor - és un districte de la regió de Bohèmia Meridional, a la República Txeca. La capital és Tábor.

## Llista de municipis

Balkova Lhota - Bechyně - Bečice - Běleč - Borkovice - Borotín - Bradáčov - Březnice - Budislav - Černýšovice - Chotěmice - Chotoviny - Choustník - Chrbonín - Chýnov - Dírná - Dlouhá Lhota - Dobronice u Bechyně - Dolní Hořice - Dolní Hrachovice - Dráchov - Drahov - Dražice - Dražičky - Drhovice - Haškovcova Lhota - Hlasivo - Hlavatce - Hodětín - Hodonice - Jedlany - Jistebnice - Katov - Klenovice - Komárov - Košice - Košín - Krátošice - Krtov - Libějice - Lom - Malšice - Mažice - Meziříčí - Mezná - Mladá Vožice - Mlýny - Myslkovice - Nadějkov - Nasavrky - Nemyšl - Nová Ves u Chýnova - Nová Ves u Mladé Vožice - Oldřichov - Opařany - Planá nad Lužnicí - Pohnánec - Pohnání - Pojbuky - Přehořov - Psárov - Radenín - Radětice - Radimovice u Tábora - Radimovice u Želče - Radkov - Rataje - Ratibořské Hory - Řemíčov - Řepeč - Řípec - Rodná - Roudná - Šebířov - Sedlečko u Soběslavě - Sezimovo Ústí - Skalice - Skopytce - Skrýchov u Malšic - Slapsko - Slapy - Smilovy Hory - Soběslav - Stádlec - Sudoměřice u Bechyně - Sudoměřice u Tábora - Sviny - Svrabov - Tábor - Třebějice - Tučapy - Turovec - Ústrašice - Val - Vesce - Veselí nad Lužnicí - Vilice - Vlastiboř - Vlčeves - Vlkov - Vodice - Zadní Střítež - Záhoří - Zálší - Želeč - Zhoř u Mladé Vožice - Zhoř u Tábora - Žíšov Zlukov - Zvěrotice

## Referències

* ↑ «Czech Republic: Administrative Division (Regions and Districts) - Population Statistics, Charts and Map». [Consulta: 27 desembre 2021].
* ↑ «Regionální statistiky» (en txec). Arxivat de l'original el 2022-01-25. [Consulta: 27 desembre 2021].
# PolDoc Hispànic

PolDoc Hispànic és un directori de polítiques de desenvolupament i gestió de col·leccions documentals, d'abast espanyol i hispanoamericà. Permet consultar les polítiques de col·lecció de les biblioteques públiques catalanes. Va ser creat el 2013.

## Referències

* ↑ COBDC «PolDoc Hispànic: un directori de polítiques de desenvolupament de col·leccions». Document. Butlletí del Col·legi Oficial de Bibliotecaris-Documentalistes de Catalunya, 22-04-2014. Arxivat de l'original el 10 de juny 2016. ISSN: 1699-5791 [Consulta: 4 maig 2016].
* ↑ Sauteron, Jacques «Quelles politiques documentaires en environnement hybride? Journée Poldoc – 13 novembre 2014». Bulletin des bibliothèques de France, Núm. 3, 17-11-2014 [Consulta: 4 maig 2016].

## Enllaços externs

* PolDoc Hispànic Arxivat 2016-03-03 a Wayback Machine.
# Pleurosicya mossambica

Pleurosicya mossambica és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 3 cm de longitud total.

## Distribució geogràfica

Es troba des del Mar Roig i l'Àfrica oriental fins a Fidji, les Illes Marqueses, el sud del Japó, el sud-est d'Austràlia i Nova Caledònia.

## Referències

* ↑ Weber M. 1913. Die Fische der Siboga-Expedition. E. J. Brill, Leiden. Fische Siboga Exped. . i-xii + 1-710.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. 1990. A revision of the commensal gobiid fish genera Pleurosicya and Luposicya (Gobiidae), with descriptions of eight new species of Pleurosicya and discussion of related genera. Beagle, Rec. North. Territ. Mus. Arts Sci. 7(1):1-53.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Poeciliopsis occidentalis

Poeciliopsis occidentalis és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Nord-amèrica: oest de Mèxic i Estats Units (Arizona i Nou Mèxic).

## Referències

* 1 2 FishBase (anglès)

## Bibliografia

* Baillie, J. i Groombridge, B., 1996. Llista Vermella d'Espècies Amenaçades de la UICN 1996. UICN, Gland, Suïssa.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa.
* IUCN Conservation Monitoring Centre, 1986. 1986 IUCN Red List of Threatened Animals. UICN, Gland, Suïssa i Cambridge, la Gran Bretanya.
* IUCN Conservation Monitoring Centre, 1988. 1988 IUCN Red List of Threatened Animals. UICN, Gland, Suïssa i Cambridge, la Gran Bretanya.
* UICN, 1990. Llista Vermella d'Animals Amenaçats de la UICN 1990. UICN, Gland, Suïssa i Cambridge, la Gran Bretanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Poeciliopsis infans

Poeciliopsis infans és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 3,5 cm de longitud total.

## Distribució geogràfica

Es troba a Nord-amèrica: Mèxic.

## Referències

* ↑ «Poeciliopsis infans». Catalogue of Life. (anglès) (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Dmitri Glukhovski

Dmitri Alekséievitx Glukhovski, rus: Дмитрий Алексеевич Глуховский, (12 de juny de 1979) és un escriptor i periodista rus. L'any 2002 va publicar la seva primera novel·la, Metro 2033, de lectura gratis a la seva pàgina web (en rus). La novel·la va crear un gran nombre de seguidors i la seqüela, Metro 2034, es va convertir en tot un bestseller. També és autor d'unes historietes, Històries de la Mare Pàtria, en la que se satiritza l'actualitat russa.

## Llibres

Metro 2033: Relata l'aventura d'un jove ciutadà d'una de les estacions de metro de la devastada Moscou, que l'any 2033 després d'una guerra nuclear ha quedat arrasada. Els ciutadans de Moscou s'han refugiat en el metro i han format petites ciutats a les estacions. Aquest jove ciutadà, l'Artjom, ha d'alertar a una llegendària estació de metro, la Polis, del perill que pateix tota l'estació per culpa d'uns mutants de l'exterior.
L'any 2007 va guanyar l'Encouragement Award of the European Science Fiction Society del prestigiós concurs EuroCon.
També s'està fent el videojoc de Metro 2033 de la mà de 4A Games.
Metro 2034: És la seqüela de Metro 2033. En aquesta novel·la publicada a la pàgina web oficial, Dmitry va convertir la novel·la en una autèntica obra d'art, creant una banda sonora original i amb dissenys a oli per il·lustrar-la. Aquesta va vendre 300.000 còpies en 6 mesos convertint Metro 2034 en la novel·la nacional més venuda.

## Enllaços externs

* Pàgina web editorial: Arxivat 2010-02-11 a Wayback Machine.
* Pàgina web general en alemany: «Dmitry Glukhovskys METRO 2033 Universum».
* Pàgina web desenvolupadors del videojoc: «Metro: Last Light».
# Pignataro Interamna

Pignataro Interamna és un comune (municipi) de la província de Frosinone, a la regió italiana del Laci. Pren el nom de l'antiga colònia romana de Interamna Lirinas.
Pignataro Interamna limita amb els municipis de Cassino, Piedimonte San Germano, San Giorgio a Liri, Villa Santa Lucia, Aquino, Esperia, Pontecorvo i Sant'Apollinare.
A 1 de gener de 2019 tenia 2.499 habitants.

## Referències

* ↑ ISTAT - Resident population on 1st January

## Enllaços externs

* web oficial (italià)
# Domi Parra

Domingo Parra Pont, més conegut com a Domi Parra és un muntador i editor de cinema espanyol. Llicenciat en comunicació audiovisual per la Universitat Pompeu Fabra el 1997. El 2018 era president de l'Associació de Muntadores i Muntadors Audiovisuals de Catalunya (AMMAC). Va debutar com a editor de pel·lícules el 2000 amb Tomándote dirigida per Isabel Gardela i ha treballat principalment en documentals, sobretot per a Isaki Lacuesta i Joaquim Oristrell. De 2008 a 2010 treballà al programa Salvados de Jordi Évole. Entre els seus treballs a televisió hi ha tres episodis de Polseres vermelles (2013), cinc episodis de Chester in Love (2015) i muntador habitual a Cites (2016), Sé quién eres (2017), Merlí, Les de l'hoquei (2019), El embarcadero i Dime quien soy.

## Filmografia

* Tomándote (2000)
* Cravan vs Cravan (2002)
* La leyenda del tiempo (2006)
* Dieta mediterránea (2009)
* El Problema, testimonio del pueblo saharaui (2010)
* Los pasos dobles (2011)
* El cuarderno de barro (2011)
* Món petit (2012)
* La plaga (2013)
* Murieron por encima de sus posibilidades (2014)
* Fassman: l'increïble home radar (2015)
* Merlí (2015-2018)
* La propera pell (2016)
* La llave de la felicidad (2016)
* Entre dos aguas (2018)
* El embarcadero (2019-2020)
* Glittering Misfits (2019)

## Premis

* Bisnaga de plata al millor muntatge del Festival de Màlaga per La propera pell
* Gaudí al millor muntatge per La plaga (2013)

## Referències

* ↑ Numeraris al web de l'Acadèmia del Cinema de Catalunya
* ↑ Joan Marimon El montaje cinematográfico. Del guion a la pantalla, p. 114
* ↑ NOTICIA: Reunión de la futura asociación de profesionales del montaje, finalcutpro.es, 24 de setembre de 2018
* ↑ Domi Parra a catalanfilms.cat
* ↑ Palmarés 19 Festival de Málaga. Cine Español Arxivat 2017-02-28 a Wayback Machine., web del Festival de Màlaga
* ↑ Neus Ballús i 'La Plaga', grans estrelles dels premis Gaudí, sommollet, 2 de febrer de 2014

## Enllaços externs

* Domi Parra a film-documentaire.fr
# Diggins

Diggins és una població dels Estats Units a l'estat de Missouri. Segons el cens del 2000 tenia 298 habitants.

## Demografia

Segons el cens del 2000, Diggins tenia 298 habitants, 115 habitatges, i 87 famílies. La densitat de població era de 143,8 habitants per km².
Dels 115 habitatges en un 36,5% hi vivien nens de menys de 18 anys, en un 64,3% hi vivien parelles casades, en un 7% dones solteres, i en un 23,5% no eren unitats familiars. En el 20% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,5% tenia menys de 18 anys, un 9,1% entre 18 i 24, un 35,2% entre 25 i 44, un 22,5% de 45 a 60 i un 8,7% 65 anys o més.
L'edat mediana era de 36 anys. Per cada 100 dones de 18 o més anys hi havia 100,9 homes.
La renda mediana per habitatge era de 29.688 $ i la renda mediana per família de 33.500 $. Els homes tenien una renda mediana de 27.143 $ mentre que les dones 18.500 $. La renda per capita de la població era de 15.038 $. Entorn del 8,7% de les famílies i l'11,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Diggins». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Diggins». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Diggi

Diggi fou un estat tributari protegit, una thikana feudataria de Jaipur regida pel clan Khangarot dels kachhawa. La thikana fou concedida per Prithwi Singh I de Jaipur (Amber) al seu fill Jag Mal, vers el 1500. Jag la va transmetre al seu fill Khangar i va seguir a la família.

## Llista de thakurs

* Thakur HARI SINGH ?-1695 (+ 5 d'abril de 1695 en una batalla)
* Thakur GAJ SINGH 1695-1720 (fill mort el 1720 en una batalla)
* Thakur PRITHI SINGH 1720-1723 (fill)
* Thakur AMAR SINGH 1723-1727 (germà de Gaj Singh)
* Thakur JAGAT SINGH 1727-1759 (fill)
* Thakur KALYAN SINGH 1759-1790 (nascut com Kunwar Kalyan Singh, segon fill de Thakur Maha Singh de Mehndwas, adoptat)
* Thakur SARDUL SINGH 1790-1795 (fill)
* Thakur KARAN SINGH 1795-1800 (fill)
* Thakur MEGH SINGH 1800-1846 (nascut com Kunwar Megh Singh, fill de Thakur Nathu Singh de Mundia, adoptat)
* Thakur BHIM SINGH 1846-1872 (fill)
* Thakur PRATAP SINGH 1872-1892 (fill)
* Thakur DEVI SINGH 1892-1910 (nascut com Kunwar Devi Singh, fill de Thakur Bairi Sal de Mundia, adoptat)
* Thakur AMAR SINGH 1910-1918
* Thakur SANGRAM SINGH 1918-1954, (nascut com Kunwar Sangram Singh, fill de Thakur Bhairu Singh de Lambia, adoptat, + 1962)

## Referències

* Genealogia per H. Soszynski Arxivat 2009-05-29 a Wayback Machine.
# Plèiade tràgica

La Plèiade tràgica o Plèiade Alexandrina va ser un grup de set autors del període hel·lenístic que en temps de Ptolemeu II Filadelf van conrear a Alexandria el gènere de la tragèdia.
Hi ha diverses llistes contradictòries sobre aquests set autors, els grans poetes de l'època alexandrina, generalment atribuïdes a Aristòfanes de Bizanci i a Aristarc de Samotràcia. Suides en dona també una llista.
Alguns noms coincideixen en totes les llistes:
* Homer de Bizanci
* Filisc de Còrcira
* Licòfron
* Alexandre Etoli
* Sositeu
* Eàntides
Alguns altres noms són variables a les llistes:
* Teòcrit de Siracusa
* Dionisiades de Tars
* Nicandre de Claros
* Apol·loni de Rodes
* Sosífanes.

## Referències

* ↑ Page, Denys. A New chapter in the history of Greek tragedy. Cambridge: Cambridge University Press, 1951, p. 37-38.
* ↑ Hornblower, Simon (et al.). The Oxford classical dictionary. Oxford: Oxford University Press, 2012, p. 1123. ISBN 9780199545568.
* ↑ Easterling, P. E. (ed.). Historia de la literatura clásica I: literatura griega. Madrid: Gredos, 1990, p. 379. ISBN 842491421X.
# Plácido Álvarez-Buylla y López-Villamil

Plácido Álvarez-Buylla y López-Villamil (1893, Oviedo, Astúries - 1980, Oviedo) fou un militar espanyol que donà suport a l'alçament militar contra la Segona República el 1936. Fou alcalde d'Oviedo i governador civil de Las Palmas i de les Illes Balears durant la dictadura franquista.
Álvarez-Buylla estudià a l'Acadèmia d'Artilleria de Segòvia i com a primer destí fou enviat de tinent a Menorca. Durant la revolució d'Astúries de 1934 era capità i fou empresonat juntament amb el seu pare, Plácido Alvarez-Buylla y González-Alegre (1864-1956), també militar d'artilleria. Estava casat amb Maria Eulalia Vereterra Polo (1896-1995), cosina de Carmen Polo, esposa del dictador Francisco Franco. Participà en la defensa de la ciutat d'Oviedo durant la Guerra Civil, de la qual fou alcalde entre el novembre de 1936 i el setembre de 1939, període en el qual fou ascendit a comandant (1937). El mateix any 1939 fou nomenat governador civil de la província de Las Palmas fins al novembre de 1944. El 1953 fou ascendit de coronel a general de brigada, anomenant-lo Cap d'Artilleria de l'exèrcit del Marroc. Entre el febrer de 1956 i el setembre de 1968 fou governador civil de les Illes Balears.

## Referències

* 1 2 Dolç i Dolç, Miquel (coord.). Gran Enciclopèdia de Mallorca. Volum 1. Palma: Promomallorca, p. 139. ISBN 84-8661702-2.
* ↑ http://nodulo.org. «José María García de Tuñón Aza, La Revolución de Asturias, El Catoblepas 92:10, 2009» (en castellà). [Consulta: 12 desembre 2017].
* ↑ «Alvarez-Buylla y López-Villamil - Plácido Alvarez-Buylla y López-Villamil y Eulalia de Vereterra y Polo - BLANCO Web Site - MyHeritage». [Consulta: 12 desembre 2017].
* ↑ «C. PEON D BALEARES IMBATIDOS TEMP.- 92/93 MAS RASTIDA DELGADO - VARELA ADROVER -5. MAS (Pr...». [Consulta: 12 desembre 2017].
* 1 2 «Los relatos de Carlos Platero». [Consulta: 12 desembre 2017].
* ↑ Boletín Oficial del Estado, 344, 29-09-1937.
* ↑ Boletín Oficial del Estado, 330, 25-11-1944, pàg. 8887.
* ↑ Boletín Oficial de Ministerio del Ejército, 18, 23-01-1953, pàg. 281.
* ↑ Boletín Oficial del Estado, 42, 11-02-1956, pàg. 975.
* ↑ Boletín Oficial del Estado, 224, 17-09-1968, pàg. 13368.
# Distròfia muscular congènita

Les distròfies musculars congènites són malalties neuromusculars d'herència autosòmica recessiva. Constitueixen un grup de trastorns heterogenis caracteritzats per la debilitat muscular present al naixement i amb diferents canvis en la biòpsia muscular que va des de canvis miopàtics a distròfics segons l'edat en què es produeix la biòpsia.

## Signes i símptomes

La majoria dels nadons amb DMC presentaran alguna debilitat muscular progressiva o atròfia muscular, tot i que poden existir diferents graus i símptomes de severitat de la progressió. La debilitat s'indica com hipotonia o manca de to muscular, cosa que pot fer que un nadó sembli inestable.
Els nens poden ser lents amb les seves habilitats motores; com ara donar voltes, seure o caminar o potser ni tan sols poden assolir aquestes fites de la vida. Algunes de les formes de DMC més rares poden presentar problemes importants d'aprenentatge.

## Referències

* 1 2 Sparks, Susan; Quijano-Roy, Susana; Harper, Amy; Rutkowski, Anne; Gordon, Erynn; Hoffman, Eric P.; Pegoraro, Elena. Congenital Muscular Dystrophy Overview. Seattle (WA): University of Washington, Seattle, 1993. update 2012
* ↑ Bertini, Enrico; D'Amico, Adele; Gualandi, Francesca; Petrini, Stefania «Congenital Muscular Dystrophies: A Brief Review». Seminars in Pediatric Neurology, 18, 4, 01-12-2011, pàg. 277–288. DOI: 10.1016/j.spen.2011.10.010. ISSN: 1071-9091. PMC: 3332154. PMID: 22172424.
* ↑ «Hypotonia: MedlinePlus Medical Encyclopedia». [Consulta: 28 abril 2016].

## Enllaços externs

* TV3 (2019-12-15). La Marató: La Júlia té una distròfia muscular congènita. Consulta: 2019-12-17.